Document ID: 31999D0520

KOMISIJAS LĒMUMS
(1999. gada 9. jūlijs),
ar ko groza Lēmumu 98/589/EK par maksimālā termiņa pagarināšanu, kas noteikts krotāliju ieviešanai attiecībā uz atsevišķiem liellopiem, kuri pieder Spānijas ganāmpulkam
(Dokuments attiecas uz EEZ)
(1999/520/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1997. gada 21. aprīļa Regulu (EK) Nr. 820/97, ar ko izveido liellopu identifikācijas un reģistrācijas, kā arī liellopu gaļas un liellopu gaļas produktu marķēšanas sistēmu1, un jo īpaši tās 4. panta 2. punktu,
ņemot vērā Spānijas iesniegto lūgumu,
(1) tā kā saskaņā ar Komisijas Lēmumu 589/98/EK2 praktisku grūtību dēļ Spānijas Karalistei ir piešķirts noteiktā maksimālā termiņa pagarinājums līdz sešiem mēnešiem krotāliju ieviešanai attiecībā uz atsevišķiem liellopiem;
(2) tā kā, ievērojot Spānijas iestāžu iesniegto lūgumu, šā lēmuma pielikums jāgroza, lai tajā iekļautu visu Palensijas provinci Komisijas Lēmuma 589/98/EK pielikumā sākotnēji minēto trīs "comarcas" vietā;
(3) tā kā šis grozījums ir pamatots, jo šajā provincē dzimušie dzīvnieki atbilst minētajā lēmumā paredzētajiem nosacījumiem;
(4) tā kā šajā lēmumā paredzētie pasākumi ir saskaņā ar Eiropas Lauksaimniecības virzības un garantiju fonda komitejas atzinumu,
IR PIEŅĒMUSI ŠO LĒMUMU.
1. pants
Komisijas Lēmuma 589/98/EK pielikumā ailē "comarca" attiecībā uz "Palensijas provinci" norādes "ElCerrato, Campos un Saldana-Valdavia" aizstāj ar norādi "TodalaProvincia".
2. pants
Šis lēmums ir adresēts dalībvalstīm.
Briselē, 1999. gada 9. jūlijā

Labels: 7
3
6
12
18